|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | ΓΕΝΙΚΗ ΔΙΕΥΘΥΝΣΗ ΑΚΑΔΗΜΑΪΚΩΝ ΚΑΙ ΔΙΟΙΚΗΤΙΚΩΝ ΥΠΟΘΕΣΕΩΝΔιεύθυνση Εκπαίδευσης και ΈρευναςΤμήμα Προπτυχιακών Σπουδώνe-mail: dee@upatras.gr |
|  |  |

**ΑΝΑΚΟΙΝΩΣΗ**

**Υποβολή αιτήσεων για το Πρόγραμμα Εσωτερικής Κινητικότητας Φοιτητών για το εαρινό εξάμηνο ακαδημαϊκού έτους 2024-2025**

Σας ενημερώνουμε ότι οι προπτυχιακοί φοιτητές των Α.Ε.Ι. της χώρας, οι οποίοι έχουν εισαχθεί μέσω εξετάσεων πανελλαδικού επιπέδου Γενικού Λυκείου (ΓΕ.Λ.) ή Επαγγελματικού Λυκείου (ΕΠΑ.Λ.), ότι **από την Παρασκευή 29 Νοεμβρίου 2024 έως και τη Δευτέρα 9 Δεκεμβρίου 2024 και ώρα 14.00** μπορούν να υποβάλουν ηλεκτρονική αίτηση για συμμετοχή στο πρόγραμμα εσωτερικής κινητικότητας για το εαρινό εξάμηνο του ακαδ. έτους 2024-2025.

**Δικαίωμα συμμετοχής** στο πρόγραμμα εσωτερικής κινητικότητας έχει κάθε φοιτητής/τρια που είναι εγγεγραμμένος/η σε πρόγραμμα σπουδών πρώτου κύκλου Τμήματος Ανώτατου Εκπαιδευτικού Ιδρύματος, εφόσον πληροί τις ακόλουθες προϋποθέσεις:

α) έχει ολοκληρώσει κατ’ ελάχιστον το πρώτο ακαδημαϊκό εξάμηνο του πρώτου έτους σύμφωνα με το πρόγραμμα σπουδών που είναι εγγεγραμμένος/η,

β) υπολείπονται κατ’ ελάχιστον τριάντα (30) πιστωτικές μονάδες για τη λήψη του πτυχίου,

γ) δεν έχει υπερβεί την ελάχιστη χρονική διάρκεια φοίτησης του προγράμματος σπουδών, όπως αυτή καθορίζεται στην απόφαση ίδρυσής του,

δ) δεν έχει μετακινηθεί άλλη φορά στο πλαίσιο του προγράμματος εσωτερικής κινητικότητας κατά τη διάρκεια της φοίτησής του/ης στο συγκεκριμένο πρόγραμμα σπουδών πρώτου κύκλου,

ε) δεν έχει ενταχθεί σε καθεστώς μερικής φοίτησης κατά το εξάμηνο για το οποίο αιτείται συμμετοχής στο πρόγραμμα εσωτερικής κινητικότητας.

Η **αίτηση** υποβάλλεται στην ηλεκτρονική διεύθυνση <https://internalerasmus.it.minedu.gov.gr> . Στο πεδίο «Χρήσιμα Έγγραφα», έχουν αναρτηθεί οι σχετικές Υπουργικές Αποφάσεις καθώς και σύνδεσμος για τη δημιουργία Βιογραφικού Σημειώματος βάσει του υποδείγματος Europass CV.

Για την είσοδό τους στην αντίστοιχη ηλεκτρονική εφαρμογή, οι αιτούντες θα χρησιμοποιήσουν το όνομα χρήστη (username) και τον κωδικό (password) που τους χορηγήθηκε από τη Γραμματεία του Τμήματός τους για τις ακαδημαϊκές υπηρεσίες (π.χ. φοιτητική Ταυτότητα, Εύδοξος κτλ.) του Πανεπιστημίου Πατρών.

Περισσότερες πληροφορίες μπορείτε να βρείτε στο Δελτίο Τύπου του Υπουργείου Παιδείας, Θρησκευμάτων και Αθλητισμού, στον σύνδεσμο: <https://www.minedu.gov.gr/news/60211-29-11-24-anoikse-i-platforma-ypovolis-aitiseon-gia-to-programma-esoterikis-kinitikotitas-gia-to-earino-eksamino-tou-akad-etous-2024-2025>